<classify> WAZIRI wa Madini, Doto Biteko amesema ataendelea kuzungumza kwa namba takwimu badala ya maneno, na kutamba kuwa wizara yake itavuka malengo ya makadirio ya makusanyo ya fedha zilizopangiwa kukusanya.Amesema makadirio hayo ni kukusanya Sh bilioni 475 katika mwaka wa fedha 201920, na amebainisha kuwa ndani ya miezi mitano tu tayari wizara yake imeshakusanya Sh bilioni 205.Biteko amesema uthubutu wake na viongozi wenzake wa wizara nzima ndio unaowezesha kuiweka sekta ya madini kwenye mwendo mdundo huku akiahidi yeyote anayetaka kurudisha nyuma mwendo huo hatokubaliana naye.Madini haya si yangu mimi wala ya Rais John Pombe Magufuli, ni madini ya Watanzania na sote tuna wajibu wa kuyalinda, kazi yangu ni kusimamia maekezo ninayopewa na Mheshimiwa Rais na kuhakikisha sekta hii inachangia kwenye Pato la Taifa kama inavyostahili, amesema Biteko.Biteko aliyasema hayo juzi wilayani Nzega Mkoa wa Tabora alikokwenda kukabidhi leseni 11 kwa vikundi 10 vya wachimbaji wadogo wa madini ya dhahabu.Alisema kuwa kuzungumza sana hakusaidii zaidi ya kufanya kazi na ukifanya kazi, acha namba zikusaidie kueleza unachokifanya.Pamoja na kukabidhi leseni hizo, alitoa masharti kwenye eneo moja la uchimbaji aliloliwekea mashaka kuhusu usalama kutokana na hali yake huku akiagiza Kamati ya Ulinzi na Usalama ya Wilaya chini ya Mwenyekiti wake, Mkuu wa wilaya, Godfrey Ngupula kuhakikisha utaratibu wa usalama umezingatiwa kabla ya kuanza kuchimba.Vikundi vilivyokabidhiwa leseni hizo ni Msilale Miners Group, Jimbo la Nzega Vijijini, Undomo Miners Group, Hapa Kwetu Group, Umoja wa Wachimbaji Mwanshina, Mkombozi Mining Group, Imalamakoye Miners Group, Salama Miners, Makalanga Minerals Group na Nzega Miners Association.Mkurugenzi wa Leseni katika Tume ya Madini, Yahaya Semamba aliwaambia wanavikundi waliopatiwa leseni kuwa pamoja na kupatiwa leseni hizo wanapaswa kuzingati masharti yake na watakaokiuka watawafutia leseni.Miongoni mwa masharti hayo ni kuhakikisha ulipaji wa maduhuli ya serikali, kutunza mazingira, kuzingatia usalama na masharti mengine yote.  <topic>: KITAIFA 